钦定古今图书集成/明伦汇编/闺媛典/第209卷 > 廖志光妻罗氏
## 钦定古今图书集成/明伦汇编/闺媛典/第209卷 > 廖志光妻罗氏

按《宁洋县志》：罗氏，廖天瑞长媳志光妻也。光艰于子，
仅生一女，遂亡。氏事舅姑以孝闻。丁酉，天瑞举于乡，
授新昌县令。氏随之任，抚女及笄，配江右宗室。后数
年，天瑞致仕，其女欲迎氏就养，泣劝勿归。氏曰：“汝母
不死，盖为舅姑耳。且汝之外祖母在宁洋，吾虽居此，
安乎？汝欲养母，乃使不安，可乎？”卒随舅姑归里。县令
表其门。